גוביזאורוס

גוביזאורוס (שם מדעי: Gobisaurus; מילולית: "לטאת גובי") הוא סוג של דינוזאור צמחוני בן למשפחת האנקילוזאוריים שחי בסין הפרהיסטורית לפני 92 מיליון שנה, בקרטיקון העליון.

מאובניו של הדינוזאור התגלו במשלחת מ-1959-1960 למדבר גובי של מונגוליה הפנימית, סין ומספר שלדים נוספים התגלו בין 1990 ל-1997. ממצאים אלה השתייכו למין דינוזאור אחד, Gobisaurus domoculus שקיבל את שמו ב-2001 מפיליפ קורי ושאו קסיג'ין (Zhao Xijin). המשמעות של שם המין היא: "נחבא מהנוף", עקב הימצאותו לאחר 3 חודשי חיפושים.

מאפיינים 
דינוזאור זה הגיע, ע"פ החוקר גרגורי ס. פאול לאורך 6 מטרים ולמשקל 2.5 טונות והוא היה מכוסה בגבשושיות גרמיות על פני גופו והוא היה קרובו של השמוזאורוס, מאותו אזור. אורך הגולגולת שלו הגיעה ל-46 ס"מ. הוא היה צמחוני בעל שורת שיניים אחוריות גדלות וקצה החרטום הגדול כוסה במקור קרני. לדינוזאור זה היו נחיריים בולטים גדולים מאוד.

ככל הנראה הוא היה סוג פרימיטיבי במשפחת האנקילוזאוריים ולעיתים משויך יחד עם השמוזאורוס הקרוב לתת-משפחה Shamosaurinae.

קישורים חיצוניים

אנקילוזאוריים
דינוזאורים שחיו בקרטיקון עליון באסיה
טקסונים שתוארו בידי פיליפ קורי
מאובני טקסונים שתוארו ב-2001